ky ky kk ky kk cv hbs_cyr ky ru ky ru ky ru hbs_cyr tt ky ru ky tt ky tyv tyv ky ky ky ky ky ky ru ru mn ky ky ky ky ky ky ky ky fr ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky en bg en ky en en myv en ru tt myv ky ky tyv tyv ky ky ky ky ky ru ru ky ky ky ky ky tt ky ky ky ky kk ky en
Истигфар айтып, кечирим тилөөнүн зарылдыгы | islam-kg.com - Бейишке Багыт Ислам Сайты
28 Август (Баш оона) 2018 |
Рамазан айында эмнени аткарып, эмнеден тыйылабыз?
Ата-энең сенин - бейишиң же тозогуң (2)
Багымдат намазын окуунун 10 артыкчылыгы
НАМАЗДЫ ЫНТАА КОЮП ОКУУНУН 6 ЖОЛУ
Истигфар айтып, кечирим тилөөнүн зарылдыгы
ПЕРИШТЕЛЕР КИМГЕ КАНДАЙ ДУБА КЫЛАТ?
КЫЯМАТТА ТАРАЗАДА САЛМАК БОЛЧУ 6 АМАЛ
АЛЛАХ ТААЛА ЖАКТЫРГАН 6 АМАЛ
Пайгамбарга салават жана салам айтуунун 20 пайдасы
Тоолор тууралуу ыйык Куран эмне дейт?
Ыйманды бекемдөөнүн 7 жолу
Бейишке кирүүгө себеп болгон жеңил амалдар
Оорууну кабар алуунун артыкчылыктары
Аллах Таала кайсы сөздөрдү жакшы көрөт?
Эмне үчүн көп адамдар шайтандан сактана алышпайт?
Көз тийүүдөн кантип сактанабыз?
Истигфар айтып, кечирим тилөөнүн зарылдыгы Окугандардын саны : 464
Аллах Таалага эсепсиз мактоо айтып, пайгамбарыбызга (ага Аллахтын тынчтыгы, саламаттыгы жана мактоосу дубасы болсун) салам, дуба жолдойм.
Абу Муса ал-Ашари (ага Аллах ыраазы болсун): “Бизди бүлгүндөн сактай турган эки сакчы бар болчу, анын бири кетип калып, бирөө жалгыз калды. Бул экөө - Аллахтын элчиси (ага Аллахтын тынчтыгы, саламаттыгы жана мактоо дубасы болсун) жана истигфар айтуу эле. Аллахтын элчиси (ага Аллахтын тынчтыгы, саламаттыгы жана мактоо дубасы болсун) өтүп кетти, эми бизде истигфар айтуу гана калды. Эгер аны да таштасак, кыйрап жок болорубуз турган кеп” деп, истигфар айтуунун түпкү маңызын таасын айткан.
Чынында, пайгамбарыбыз (ага Аллахтын тынчтыгы, саламаттыгы жана мактоо дубасы болсун) көзү тирүүсүндө ага Аллахтын аяны түшүп турган. Эл арасында эч кандай бузукулук, бүлгүндүү иштер болгон эмес. Пайгамбарыбыздын (ага Аллахтын тынчтыгы, саламаттыгы жана мактоо дубасы болсун) көзү өткөндөн кийин дин душмандары ар кандай агымдарды негиздеп, эл арасына бүлгүн салып, бөлүнүп-жарылуу сыяктуу иштер башталды. Абу Муса (ага Аллах ыраазы болсун) айткандай, эми мусулмандар истигфар, кечирим менен өзүн сактабаса, күнөө иштер көбөйүп отуруп, алардын акыбети жаман болору бышык.
Истигфар айтуу менен пенденин күнөөсү эле кечирилип тим болбостон, анын бул дүйнө жашоосуна да, акыретине пайдасы тие турган бир топ иштер болору белгилүү.
Төмөндө истигфар айтуунун пайдалары жана өзгөчөлүктөрү тууралуу алгач Куран аяттарын тизмектеп, андан кийин куттуу хадистерди, анан даанышман, аалымдардын айткандарына ирети менен токтоломун.
Истигфар айтуу тууралуу Куран аяттары:
1. Истигфар айткан адам биринчи кезекте Аллах Тааланын буйругун аткарат жана буйрукту аткарганы үчүн сөзсүз сооп-сыйга татыктуу болот. Анткени, Аллах Таала пенделерин истигфар айтууга буйруган.
Бул тууралуу Касиеттүү Куранда минтип айтылат: “...Аллахтан кечирим сурагыла, албетте, Аллах Кечиримдүү, Мээримдүү” (Бакара сүрөсү, 199-аят), дагы бир аятта: “Жасаган күнөөңөрдү кечирүүсүн суранып Аллахка жалбаргыла жана тообо кылгыла” (Худ сүрөсү, 3-аят) деп айтылган.
2. Истигфар айткан адам Аллах Тааланын мактоосуна татыктуу болот, себеби Аллах Таала истигфар айткандарды мактаган.
Бул тууралуу Касиеттүү Куранда Аллах Таала бейишке татыктуу, сый-урматка ылайыктуу адамдарды баяндап, мактап, акыр аягында минтип айткан: “...(алар) сабырдуу, чынчыл, моюн сунуучу, садага берүүчү жана таң заарда (туруп) Аллахтан кечирим суроочу пенделер” (Аалу Имран сүрөсү, 17-аят). Таңкы намаздын, таңда окулган Курандын даражасы жогору болгон сыяктуу эле таңкы истигфардын да даражасы жогору. Ошол себептен таңда туруп истигфар айтуу башка учурдагы истигфарга караганда кабыл болуу мүмкүнчүлүгү да жогору. Айтымда, Жакып пайгамбар балдарынын туура эмес жоруктары үчүн кечирим тилөөнү дал ушул таңкы убакытка калтырган экен. Касиеттүү Курандагы Жакып пайгамбардын: “Жакында силерге Жаратуучумдан кечирим тилейм” (Ибн Касирдин тафсири,1\434-бет) деп айтканынан, эмне үчүн дароо эле кечирим сурабай, кийинкиге калтырды деген суроо туулат. Көрсө, таңдагы истигфардын кабыл болуусун жакшы билген пайгамбар аны таңкыга калтырган экен.
3. Истигфар айтуу бул Кудайдан корккон такыба пенделердин сыпаты.
Бул тууралуу Касиеттүү Куранда минтип айтылат: “(Такыба кишилер) жокчулукта да, бардарчылыкта да садага кылат, ачууларын жутат жана адамдарга кечиримдүү болот. Аллах жакшылык кылуучуларды сүйөт. (Такыба кишилер) бир бузук иш же өздөрүнө зулум кылып алышса, дароо Аллахты эстеп, күнөөлөрүн кечирүүсүн суранат жана жасаган күнөөлөрүн билип туруп кайра кайталай бербейт, күнөөнү Аллахтан башка ким кечирмек эле. Мына ушундай адамдардын сыйлыгы: Жаратуучусунун кечирими жана анда түбөлүк калуучу, астынан дарыялар агып турган бейиш бактары. (Жакшы) амал кылуучулардын сообу кандай сонун” (Аалу Имран сүрөсү, 134-136-аяттары).
4. Истигфар айткан кишинин күнөөсүн Аллах Таала кечирет.
Бул тууралуу Касиеттүү Куранда минтип айтылат: “Ким бир жаман (күнөө) иш кылса, же өзүнө зулумдук кылып алса, кийин артынан Аллахтан кечирим сураса, Аллахты Кечиримдүү, Мээримдүү экенин табат” (Ниса сүрөсү, 110-аят).
5. Истигфар айтуу жакшылык, береке алып келип, балээ-кырсыктан оолактатат.
Бул тууралуу Касиеттүү Куранда минтип айтылат: “Анан мен аларга мындай дедим: “Жаратуучуңардан кечирим сурагыла! Ал чынында Кечиримдүү! Силерге асмандан себелеген жамгыр жиберет жана дүйнө-мүлк, перзенттнр менен кубаттап, бак-шакты, соолубас дарыяларды берет” (Нух сүрөсү, 10-12-аяттар).
6. Истигфар айткан кишиге Аллах Тааланын ырайымы болот.
Бул тууралуу Касиеттүү Куранда Аллах Таала минтип айткан: “Аллахтан кечирим сурасаңар болбойбу? Анын ырайымына арзып калууңар мүмкүн” (Намл сүрөсү, 46-аят).
7. Истигфар айткан киши азаптан оолак болот.
Бул тууралуу Касиеттүү Куранда минтип айтылат: “Алар (тообо кылып) күнөөлөрүнө кечирим сурашса, Аллах аларды азаптабайт” (Анфал сүрөсү, 33-аят).
8. Истигфар айтуу пайгамбарлардын баары аткарган сүннөт.
Касиеттүү Куранда пайгамбарлардын истигфары тууралуу бир канча аяттар бар, алсак, Адам атанын минтип айтканы баяндалат: “Экөө: “О, Жаратуучубуз! Өзүбүзгө залым кылып алдык. Эми, Сен бизди кечирбесең жана ырайым кылбасаң зыян тартуучулардан болуп калабыз” – дешти” (Аьраф сүрөсү, 23-аят).
Нух пайгамбар минтип айткан: “О, Жаратуучум, Мени, менин ата-энемди, ыйман келтирип менин үйүмө киргендерди жана (бардык) ыймандуу эркектер менен ыймандуу аялдарды кечир” (Нух сүрөсү, 28-аят).
Муса пайгамбар тууралуу минтип айтылат: “(Муса дагы): “О, Жаратуучум, мен өзүмө залымдык кылып алдым, мени кечире көр” деди. Анан Аллах аны кечирди. Чынында, Бир Өзү гана Кечирүүчү, Боорукер” (Касас сүрөсү, 16-аят).
Шуайб пайгамбардын минткени айтылат: “Жаратуучуңардан күнөөңөрдү кечирүүсүн сурап, Өзүнө тообо кылгыла! Албетте, менин Жаратуучум Ырайымдуу жана ыймандууларды сүйүүчү” (Худ сүрөсү, 90-аят).
Саалих пайгамбар тууралуу минтип айтылат: “Самуд коомуна өздөрүнүн бурадары Салихти жибердик. Ал айтты: “О, менин коомум, Аллахтын Өзүнө ибадат кылгыла! Силерге андан башка кудай жок. Ал силерди жерден жаратып, анын үстүнө жашатып койду. Аллахтан кечирим сурагыла жана тообо менен Өзүнө кайткыла! Акыйкатта, менин Жаратуучум жакын жана жооп берүүчү” (Худ сүрөсү, 61-аят).
Ал эми истигфар тууралуу пайгамбарыбыз (ага Аллахтын тынчтыгы, саламаттыгы жана мактоо дубасы болсун) айткан хадистер өтө көп, төмөндө алардын кээ бирине токтолобуз:
1. Абу Хурайра (ага Аллах ыраазы болсун) минтет: Аллахтын элчиси (ага Аллахтын тынчтыгы, саламаттыгы жана мактоо дубасы болсун) “Аллахка ант, мен Аллахтан күнүнө жетимиштен көбүрөөк кечирим тилеп, тообо кылам” деп айтканын уккам (Имам Бухари, 5957).
2. Абдуллах бин Буср (ага Аллах ыраазы болсун) айтат: Аллахтын элчиси (ага Аллахтын тынчтыгы, саламаттыгы жана мактоо дубасы бослун): “Кимдин амал дептеринде истигфары болсо, ага Тууба бейиши болсун” деген (Ибн Маажа, 3816).
3. Зубайр (ага Аллах ыраазы болсун) айтат: Аллахтын элчиси (ага Аллахтын тынчтыгы, саламаттыгы жана мактоо дубасы болсун) минтип айткан: “Ким амал китеби аны кубандыруусун кааласа, көбүрөөк истигфар айтып жаздырсын” (Сахих ал-Жаами, 5955).
Абалкы аалымдар жана даанышмандар истигфар тууралуу буларды айткан:
1. Катада (ага Аллахтын ырайымы болсун) мындай дейт: “Куран силердин ооруңарды да, дарыңарды да ачык айткан. Ооруңар – күнөө, дарыңар болсо – истигфар”.
2. Хасан ал-Басири мындай дейт: “Истигфарды үйдө болобу, көчөдө болобу, базарда болобу, отурушта болобу, айтор, көп айткыла, анткени кайсы жерде кечирим болорун билбейсиңер”.
3. Абу Минхал мындай дейт: “Кабырда пендеге анын истигфарынан өткөн жакшы кошуна болбойт”.
Истигфардын түрлөрү өтө көп. Эң кыска жана жеңили “Астагфируллах” деп айтуу. Мунун мааниси “Аллахтан кечирим тилейм” дегенди туюндурат.
Мындан тышкары: “Астагфируллахал-лазии лаа илааха иллаа хувал хаюл коюум ва атуубу илайхи”, “Аллахумма, иннии золамту нафси зулман касирон, ва лаа ягфиру зунууба илла анта, фагфирлии магфиротан мин индика, вархамнии, иннака антал гафуурур-рохийм” ж.б. истигфарларды айтууга болот.
Негизгиси, жасаган күнөөсүнө чын ыкыласы менен өкүнүп, экинчи кайра кайталабоону ниет кылып кечирим тилөө кажет. Мына ушунда Аллах анын күнөөсүн кечирип, жогоруда айтылгандай сооп-сыйларды тартуулайт.
Пикир билдирүү Cancel reply
Your email address will not be published. Required fields are marked *
Рамазан айында эмнени аткарып, эмнеден тыйылабыз?
Ата-энең сенин - бейишиң же тозогуң (2)
Ата-энең сенин – бейишиң же тозогуң (1)
Багымдат намазын окуунун 10 артыкчылыгы
НАМАЗДЫ ЫНТАА КОЮП ОКУУНУН 6 ЖОЛУ
Жеңил аткарылчу 7 сүннөт
ПЕРИШТЕЛЕР КИМГЕ КАНДАЙ ДУБА КЫЛАТ?
КЫЯМАТТА ТАРАЗАДА САЛМАК БОЛЧУ 6 АМАЛ
АЛЛАХ ТААЛА ЖАКТЫРГАН 6 АМАЛ
Дуа кабыл болушунун төрт себеби
Ыймандуулук – бактылуулуктун ачкычы
Ата-эне менен болгон адеп
Бардык укуктар корголгон © islam-kg.com – Бейишке Багыт Ислам Сайты